Указания за разделяне на отпадъците


Хартиените отпадъци от опаковки, които може да изхвърляте разделно са:
Кашони (велпапе), картон, картонени кутии (от прах за пране, хранителни продукти, лекарства, обувки, дрехи и др.), кори за яйца, опаковъчна хартия за пликове, пакетиране и обвиване.
Преди да изхвърлите хартиените опаковки, изпразнете съдържанието им и ги сгънете максимално с цел намаляване на обема им.

НЕ ИЗХВЪРЛЯЙТЕ:
Силно замърсени опаковки и хартия; санитарно-хигиенни материали; тапети.
Пластмасовите опаковки, които можете да изхвърляте разделно са:
Фолио, кутии от козметични продукти, сладолед, сирене и др. хранителни продукти; пластмасови бутилки от минерална вода, безалкохолни и алкохолни напитки; бутилки и туби от миещи и почистващи препарати; флакони от шампоани, балсами и др. козметични продукти; флакони от лекарствени продукти.
Преди да изхвърлите пластмасовите опаковки, изпразнете съдържанието им и ги изплакнете, смачкайте бутилките с цел намаляване на обема.

НЕ ИЗХВЪРЛЯЙТЕ:
Силно замърсени опаковки; тарелки от храна; кофички от кисело мляко;  туби от автомобилни масла; опаковки, съдържащи опасни химически вещества; платки от електронни устройства; играчки и ел.уреди.

Металните опаковки, които можете да изхвърляте разделно са:
Кенове от сокове и безалкохолни напитки, консервни кутии, метални спрей-флакони от дезодоранти, пяна за бръснене и др. козметични продукти, метално фолио; всякакви видове капачки – от буркани и шишета.
Преди да изхвърлите металните опаковки, изпразнете съдържанието им и ги изплакнете, смачкайте кеновете с цел намаляване на обема.

НЕ ИЗХВЪРЛЯЙТЕ:
Силно замърсени опаковки и опаковки, съдържащи опасни химически вещества; играчки и ел.уреди.

Стъклените опаковки, които можете да изхвърляте са: 
Всякакви видове буркани – от консервирани и детски храни, бутилки от алкохолни и безалкохолни напитки, шишета и флакони от лекарствени средства и козметични продукти.
Преди да изхвърлите стъклените опаковки, изпразнете съдържанието им и ги изплакнете.
Изхвърлете ги без капачките.

НE ИЗХВЪРЛЯЙТЕ:
Прозоречно стъкло; силно замърсени опаковки; опаковки, съдържащи опасни химически вещества; ел. крушки; луминeсцентни лампи; домакински съдове и огледала.

Вашият ангажимент е да предадете отпадъците в определения график и във вид, удобен за товарене и транспортиране, отговарящи на следните условия:

- да бъдат компактно събрани (завързани или в чувал) и съхранявани на сухо място;

- да не съдържат замърсявания с био и нерециклируеми отпадъци.

